JY LEES NOU Ons onthou: Prinses Diana
Dit is 19 jaar sedert die wêreld op 31 Augustus 1997 geskok is deur die skielike heengaan van een van die mees geliefde koninklikes: prinses Diana, ma van prins William en prins Harry. Geliefde prinses van harte regoor die wêreld.
Sy het saam met haar kêrel, Dodi Al-Fayed, in Parys verongeluk.
Haar dood het steeds 'n invloed op die lewe van haar twee seuns.Toe sy gesterf het, was prins Harry 12 en prins William 15.
Drie jaar gelede, op die ouderdom van 28, het prins Harry vir die eerste keer gepraat oor die dood van sy ma, prinses Diana. Maar vóór dit was dit 'n seer wat hy nie wou aanroer nie. En dis vandag die 31-jarige se grootste berou.
"Ek is werklik spyt dat ek nie oor my ma se dood gepraat het nie," het Harry tydens die geleentheid gesê, berig The Guardian.
En sy ouer broer, prins William, sê daar gaan nie 'n dag verby sonder dat hy aan haar dink nie. Verlede week het hy die Keech Hospice Care in Luton, Engeland, gaan besoek. Dis daar waar hy 'n 14-jarige seun, Ben Hines, vertroos het. Ben het verlede jaar sy ma verloor, berig Metro.
"Tyd maak dit beter. Ek weet hoe jy voel, ek mis my ma elke dag," het prins William gesê.
Ná al die jare onthou ons steeds vir prinses Diana. Sy het drie keer op die Britse Vogue se voorblad verskyn. En op talle ander tydskrifte soos Time, Vanity Fair, Life en People.